دوراه (سرحدي سیمه)

دوراه چي د دوراه پاس په نامه هم یادیږي، د افغانستان بدخشان ولایت د پاکستان له خیبر پښتونخوا ایالت د چترال له ښکته ولسوالۍ سره نښلوي. دوراه شاوخوا  لوړوالی لري. دا سیمه د ډیورنډ کرښې په اوږدو کي موقعیت لري او د هندوکش غرونو له لړۍ څخه تیریږي. د ډفرین جهيل د دوراه په سیمه کي موقعيت لري، چي په سیمه ایزه توګه ورته د هوز دوراه نوم استعمالیږي. د یاد جهيل اوږدوالی او پراخوالی  دی. 
بټنوک|300x300px|د هندوکش غرونه چي د دوراه په سیمه کي د افغانستان په لوړو څوکو کي تیريږي.
د دوراه دره په افغانستان د شوروي د یرغل پر مهال مهمه سیمه وه ځکه شورویان تر پایه ونه توانیدل ترڅو ددې لاري په اوږدو کي د وسلو د لیږد او خلکو د تګ راتګ مخه ونیسي. په افغانستان کي د جګړې پر مهال دلته تقریباً ټول افغان مونجی توکمه اوسېدونکي له پولي هاخوا چترال ته وتښتېدل. دوراه دره په پامیر کي پرته ده، او دومره لوړه ساحه ده چي ځیني وختونه "د نړۍ چت" ورته ویل کیږي، هغه چت کوم چي پاکستان، افغانستان، تاجکستان او چین سره نښلوي.

د دوراه دره د څلورو لویو غرونو څخه یوه ده چي چترال ته ننوځي، او پاته یې د افغانستان د بدخشان د واخان ولسوالۍ د بروغل لاره، د ګلګت څخه شندور ټاپ او د اپر دیر ولسوالۍ څخه لواري ټاپ په ځان کي رانغاړي.

 سرچینې 

 مورګینسټیرن، جورج (1926): په افغانستان کي د ژبني ماموریت په اړه راپور. ISBN 0-923891-09-9